CELEX: 62018TN0530
Language: et
Date: 2018-09-07 00:00:00
Title: Kohtuasi T-530/18: 7. septembril 2018 esitatud hagi – Rumeenia versus komisjon

12.11.2018   
            
            
               ET
            
            
               Euroopa Liidu Teataja
            
            
               C 408/56
            
         
      7. septembril 2018 esitatud hagi – Rumeenia versus komisjon
      (Kohtuasi T-530/18)
      (2018/C 408/73)
      Kohtumenetluse keel: rumeenia
      
         Pooled
      
      
         Hageja: Rumeenia (esindajad: C. Canţăr, E. Gane, C. Florescu ja O. Ichim)
      
         Kostja: Euroopa Komisjon
      
         Nõuded
      
      Hageja palub Üldkohtul:
      
                  —
               
               
                  tühistada osaliselt komisjoni 13. juuni 2018. aasta rakendusotsus (EL), mille kohaselt Euroopa Liit ei rahasta teatavaid kulusid, mida liikmesriigid on kandnud Euroopa Põllumajanduse Tagatisfondi (EAGF) ja Euroopa Maaelu Arengu Põllumajandusfondi (EAFRD) raames: a) täielikult osas, mis puudutab allmeedet 1a (summas 13 184 846,61 eurot eelarveaastatel 2015 ja 2016); b) täielikult osas, mis puudutab allmeetmeid 3a, 5a, 3b ja 4b (summas 45 532 000,96 eurot eelarveaastatel 2014, 2015 ja 2016) ja teise võimalusena osaliselt perioodi osas, mis eelneb 19. septembrile 2015 (summas 21 315 857,50 eurot);
               
            
                  —
               
               
                  mõista kohtukulud välja Euroopa Komisjonilt.
               
            
         Väited ja peamised argumendid
      
      Hagi põhjenduseks esitab hageja kaks väidet.
      
                  1.
               
               
                  Esimene väide, et komisjon on vääralt kasutanud oma pädevust, otsustades, et Euroopa Liit ei rahasta teatavaid kulusid.
                  
                              —
                           
                           
                              Kohaldades otsuses 2018/873 märgitud korrektsioone, kasutas komisjon oma pädevust vääralt, rikkudes Euroopa Parlamendi ja nõukogu 17. detsembri 2013. aasta määruse nr 1306/2013 artiklit 52, ning õiguspärase ootuse ja õiguskindluse põhimõtteid.
                           
                        
                              —
                           
                           
                              Vaidlustatud otsus rikub määruse nr 1306/2013 artiklit 52, kuna pärast Rumeenia asutustega toimunud arutelu kiitsid liidu institutsioonid otsusega heaks maaelu arengu riikliku programmi 2007-2013 (PNSR) muudatuse, väljendades oma nõusolekut PNSRis ette nähtud meetmetega, sealhulgas meetoditega, mis puudutasid makseid seoses allmeetmetega 1a, 3a, 5a, 3b ja 4b meetme 215 raames – Maksed seoses loomade heaoluga. PNSRi muutmise heakskiitmise otsus tähendab õiguslikult siduva kohustuse võtmist ja viib maksete tegemiseni liidu eelarvest.
                           
                        
                              —
                           
                           
                              Rumeenia asutused tegid väljamaksed komisjoni heakskiidul. Seda arvestades on korrektsiooni kohaldamise otsus õigusvastane.
                           
                        
                              —
                           
                           
                              Rumeenia on seisukohal, et vaidlustatud otsuses on rikutud õiguspärase ootuse kaitse põhimõtet, sest komisjoni otsus PNSRi muudatus heaks kiita tekitas Rumeenia asutustele ja maksete saajatele õiguspärase ootuse, et komisjoni heaks kiidetud arvutusmeetod on õiguspärane. See põhimõte eeldab, et komisjon kohaldab muu hulgas allmeetmete 3a, 5a, 3b ja 4b suhtes korrektsiooni alates 19. septembrist 2015, nagu see liidu institutsioon oli toiminud allmeetme 1a suhtes kohaldatud korrektsiooni puhul.
                           
                        
                              —
                           
                           
                              Lisaks leiab Rumeenia, et see liidu institutsioon pidi samast põhimõttest lähtuma ka pärast 19. septembrit 2015 tehtud maksete puhul, sest sel ajal ei saanud enam uus PNSRi muudatus aset leida.
                           
                        
                              —
                           
                           
                              Rumeenia leiab, et vaidlustatud otsus rikub õiguskindluse põhimõtet, sest komisjoni seisukoht arvutusmeetodite õiguspärasuse osas on vastuoluline. Nimelt tuvastas komisjon vaidlustatud otsuses puudused niisuguste maksete tegemisel, mis olid välja arvutatud tema poolt varem heaks kiidetud meetodi kohaselt. Lisaks, kuigi Rumeenia asutused palusid sellelt liidu institutsioonilt selgitusi võimaluse kohta parandada vigu, mis oli tehtud hüvitismaksete tegemisel, arvestades, et PNSRi ei saanud enam pärast 19. septembrit 2015 muuta, ei väljendanud komisjon selle kohta oma arvamust.
                           
                        
            
                  2.
               
               
                  Teine väide, et rikutud on EL toimimise lepingu artikli 296 teises lõikes ette nähtud põhjendamiskohustust.
                  
                              —
                           
                           
                              Rumeenia hinnangul on see liidu institutsioon rikkunud oma põhjendamiskohustust, mis tuleneb EL toimimise lepingu artikli 296 teisest lõikest, kuna seoses allmeetmega 1a ei tõendanud piisavalt ja asjakohaselt komisjon: oma muutuvat seisukohta seoses tuvastatud puudustega ja kohaldatud korrektsiooni laadiga; seda, miks ta lükkas tagasi Rumeenia asutuste argumendid ja selgitused väidetava ülemaksmisega; põhjuseid, miks ta otsustas kohaldada tuvastatud puuduste tõttu kindlamääralist korrektsiooni ja mitte arvutuspõhist määra.